open-index/open-wikipedia-markdown huggingface dataset:
רצ'ט

ממוזער|180px|חלקי המנגנון הבסיסיים : 1. גלגל השיניים 2. ציפורן חוגרת 3. בסיס
ממוזער|250px|ניתן לראות כי תנועה "אחורה" לא תתאפשר אודות לציפורן החוגרת
**מחגר** או **רצ'ט** (נכתב גם: **ראצ'ט**, לפעמים נכתב באופן שגוי: **ראצ'ר**) הוא מכשיר מכני המאפשר תנועה רציפה ליניארית או סיבובית בכיוון אחד בלבד, תוך מניעת תנועה בכיוון ההפוך. רצ'טים נמצאים בשימוש בכלים שונים.

## שיטת הפעולה
הרצ'ט כוללת גלגל שיניים עגול או רצועה משוננת , וציפורן חוגרת. גלגל השיניים בנוי באופן כזו שלכל שן יש שיפוע תלול בצד אחד ושיפוע מתון מן הצד השני. כיוון השיפועים אחיד לאורך כל הגלגל.

כאשר השיניים נעות בכיוון האפשרי (כלומר, קדימה), הציפורן החוגרת מחליקה בקלות מעל הקצוות המשופעים במתינות (לעיתים קרובות יישמע 'קליק'). כאשר השיניים נעות בכיוון ההפוך, הציפורן החוגרת תיתפס בקצה החד והתלול של השן הראשונה שהיא פוגשת, ובכך נועלת את גלגל השיניים ביחס לתנועת השיניים ומונעת כל תנועה נוספת בכיוון זה.

### מהלך סרק (Backlash)
שהרצ'ט יכול לעצור רק עם ההגעה לשן הראשונה. תנועה זו לאחור - המוגבלת למרחק מרבי השווה לרווח בין השיניים - נקראת מהלך סרק . במקרים שבהם יש למזער מהלכי סרק נעשה שימוש ברצ'ט חסר שיניים עם משטח בעל חיכוך גבוה כמו גומי. במצב כזה, שימוש בציפורן חוגרת בזווית מסוימת מעל פני השטח תביא לכך שכל תנועה לאחור על המשטח תוביל לעצירה. במקרה כזה, מרחק התנועה לאחור הוא בעיקר פונקציה של דחיסות המשטח, מנגנון זה יכול לגרום לירידה משמעותית במהלך סרק.

## שימושים
מנגנוני רצ'ט משמשים במגוון רחב של יישומים, בהם:
* כננים
* שעונים
* מנגנוני גלגל חופשי
* מגבהים
* התקני נגד החזרה בשימוש ברכבות הרים
* קרוסלות
* אזיקים
* איטום
* אקדחי גריז
* נולים
* אזיקונים

## גלריה

קובץ:First socket wrench.png|מפתח ברגים
קובץ:Comealong.jpg|מנוף רצ'ט 
קובץ:ZipTieCrossSection.JPG|מנגנון רצ'ט של אזיקון


## קישורים חיצוניים

* 

קטגוריה:התקנים מכניים
קטגוריה:דפים עם תרגומים שלא נסקרו
ברבה

**ברבה** (בספרדית: **Barva**) היא עיר קטנה שנמצאת בקנטון ברבה  שבמחוז ארדיה שבקוסטה ריקה.

## גאוגרפיה
ברבה ממוקמת כ-5.5 ק"מ מבירת המדינה סן חוסה וכ-1.13 ק"מ מבירת המחוז ארדיה.

## תנועה ותחבורה
העיר ממוקמת ליד הכביש 126.

## קישורים חיצוניים

* 

## הערות שוליים

קטגוריה:קוסטה ריקה: ערים
קטגוריה:יישובים שהוקמו במאה ה-16
פאלקס-פארטיי

**מפלגת העם היהודית** (**ייִדישע פֿאָלקספּאַרטײַ** או **פֿאָלקס-פּאַרטײַ**) נוסדה באימפריה הרוסית לאחר הפוגרומים של שנת 1905 על ידי ההיסטוריון שמעון דובנוב וישראל אפרויקין. מפלגה זו השתתפה בכמה בחירות שנערכו בפולין ובליטא בשנות העשרים והשלושים של המאה ה-20.

## מצע המפלגה
לפי משנתו של שמעון דובנוב, העם היהודי הוא לאום שעיקר ביטויו במישוריים הרוחניים והתרבותיים ועליו לשאוף להמשך קיומו הלאומי והתרבותי כאוטונומיה בתפוצות (כפי ששרד עד כה במהלך הגלות), ובהקשר המודרני בגרסה מודרנית וחילונית של ועד ארבע ארצות כפי שהיה בממלכת פולין-ליטא ההיסטורית. הדגש הלאומי היהודי איננו חייב להתבטא במישורים טריטוריאליים או היבדלות-פוליטית, אלא במישורים חברתיים של אוטונומיה תרבותית לאומית. בדומה לדגש של מפלגת הבונד (נציגת מעמד הפועלים, הפרולטריון) על שפת היידיש ותרבותה, ייצגה מפלגת היידישע פאלקס-פארטיי את מעמד הביניים היהודי, עם דגש דומה, אך הציגה כיוון אידאולוגי שונה במקצת. לפי דובנוב, התבוללות איננה תופעה טבעית; המאבק הפוליטי היהודי צריך להתמקד בהשגת אוטונומיה יהודית בקהילה, בשפה ובמערכת החינוך, אך בשונה מהבונד, אין הדגשה סוציאליסטית ברוח מלחמת המעמדות. זו הייתה מפלגה ליברלית בנושאי כלכלה, המחויבת לדמוקרטיה וחילון.

## באוקראינה
במישור הפוליטי החוץ-יהודי התבטאה שאיפת הפאלקס-פארטיי, בהכרה תרבותית מצד השלטון הלא-יהודי, בצורה שתתבטא במינויו של נושא-משרה ממשלתית שידאג לאינטרסים התרבותיים של הלאום היהודי בחברה. ואכן, הפולקיסט יעקב זאב לצקי ('ברטולדי') שהיה קודם לכן חבר מפלגת הפועלים הציונית הסוציאליסטית, נתמנה שר לענייני יהודים ברפובליקה העממית של אוקראינה באפריל 1918, והחליף את נציג הפאראייניקטע משה זילברפארב. אחרי לצקי כיהן במשרה זו אברהם רבוצקי, נציג מפלגת פועלי ציון.



## בפולין
המנגנון המפלגתי של פאלקס-פארטיי החל משנת 1916 בהכנות לבחירות העירוניות בעיר ורשה (שעדיין הייתה נתונה תחת כיבוש גרמני במלחמת העולם הראשונה). ואכן, המפלגה זכתה לארבעה מושבים במועצת העיר, ביניהם נח פרילוצקי. פרילוצקי היה אחד ממייסדי ביטאון המפלגה - וורשאווער טאגבלאט. הביטאון שינה לאחר מכן את שמו ל"דער מאמענט". בשנת 1919 פרילוצקי נבחר גם לסיים, אך נאלץ לפרוש בשל בעיות ברישומו האזרחי. בשנים 1922–1927 כיהן נח פרילוצקי בסיים הפולני כנציג היחידי של המפלגה, מתוך 35 חברים יהודיים בפרלמנט כולו (25 מהם נציגי התנועה הציונית, ואף לא נציג אחד של הבונדיסטים). פרילוצקי נבחר ברשימה מאוחדת של חזית המיעוטים הלאומיים. מפלגת הפאלקס-פארטיי בפולין התפצלה בשנת 1927, בין הסניף הוורשאי, בהנהגתו של פרילוצקי, ובין הסניף הווילנאי (אז הייתה וילנה עדיין חלק של פולין), בהנהגתו של ד"ר צמח שאבאד. הפלג הווילנאי היה עוין פחות אל הציונות, והדגיש עוד יותר את היידיש. נראה כי לאחר הפיצול, חלה נסיגה בפופולריות המפלגה, על אף ניסיון להחיותה בורשה בשנת 1935. בבחירות לקהילה היהודית העירונית בשנת 1936, זכתה המפלגה רק במושב יחיד מתוך 50 המושבים של הקהילה, ולעומתה זכה הבונד ב-15 מושבים.

## ראו גם
* אוטונומיזם יהודי

קטגוריה:מפלגות יהודיות בפזורה היהודית
המהפכה הסודאנית

**המחאות בסודאן**, שהתפרסו על פני השנים 2018–2019, הן הפגנות מחאה שהתקיימו בסודאן ושהביאו להדחתו של עומר אל-בשיר בהפיכה צבאית ולהחלפת ממשלתו.

ב-19 בדצמבר 2018 פרצו שורה של הפגנות מחאה בערים אחדות בסודאן, בין היתר כתוצאה מעליית יוקר המחיה, כולל מחסור במוצרים בסיסיים, והתדרדרות התנאים הכלכליים בכל מעמדות החברה הסודאנית. המחאות התרחבו במהרה, ממחאות הדורשות רפורמות כלכליות דחופות למחאות הדוחקות בעומר אל-בשיר - שליט סודאן זה שלושים שנה - להתפטר מתפקידו, ולדמוקרטיזציה ולשינוי פוליטי מקיף במדינה.

ממשלתו של אל-בשיר הגיבה באלימות כלפי אותן ההפגנות הבלתי-אלימות, מה שעורר דאגה בינלאומית. ב-22 בפברואר 2019 הכריז אל-בשיר על מצב חירום, ופיזר את הממשלה הפדרלית לצד הממשלות המקומיות. כמו כן, הוא החליף את קציני הצבא והמודיעין באנשי אמונו. ב-8 במרץ הודיע אל-בשיר כי כל הנשים שנאסרו במסגרת המחאות נגד הממשלה ישוחררו לאלתר. בסוף השבוע של 6–7 באפריל, התקיימו מחאות מסיביות בפעם הראשונה מאז ההכרזה על מצב החירום. ב-10 באפריל, נראו חיילים מגנים על מפגינים מפני כוחות הביטחון של הממשלה. ב-11 באפריל הדיחו הכוחות המזוינים של סודאן את אל-בשיר מהשלטון.

אחרי שהודח אל-באשיר, המשיכו מפגינים, שאורגנו בידי התאחדות המקצוענים הסודאנית וארגוני האופוזיציה הדמוקרטית, להפגין ברחובות סודאן, ולקרוא למועצה הצבאית להתפזר מיד וללא תנאים לטובת ממשלת מעבר אזרחית, ולרפורמות נרחבות בסודאן.

## רקע
אל-בשיר שלט סודאן מאז 1989, אחרי שהוביל בהצלחה הפיכה צבאית נגד ראש הממשלה הנבחר סאדיק אל-מהדי, שהפופולריות שלו בעם דעכה עד כמעט נעלמה. בית הדין הפלילי הבינלאומי הגיש כתב אישום נגד אל-בשיר בגין פשעי מלחמה ופשעים נגד האנושות להם היה אחראי במערב דרפור.

בינואר 2018 פרצו הפגנות גדולות ברחובות ח'רטום, בירת סודאן, כתוצאה מעליית מחירי הסחורות הבסיסיות, בהן הלחם. שיעור ההפגנות גדל במהירות וקיבל תמיכה ממפלגות אופוזיציה שונות. גם תנועות הנוער והנשים הצטרפו לגל המחאות.

ממשלת סודאן נקטה בתגובה צעדי צנע שהומלצו לה בידי קרן המטבע הבינלאומית, שכללו פיחות המטבע המקומי, וכן הסרת סובסידיות של חיטה וחשמל. כלכלת סודאן שרויה במצב ירוד מאז עלייתו של עומר אל-בשיר לשלטון, ואף נהייתה לסבוכה יותר ויותר בעקבות קבלת העצמאות של דרום סודאן, שעד אז הייתה מקור חשוב למטבע חוץ, בשל מרבצי הנפט ששכנו בשטחיה. הפיחות של הפאונד הסודאני באוקטובר 2018 הביא לשינויים ניכרים בשערי החליפין ובמחסור במחזור המזומנים. תורים ארוכים עבור מוצרים בסיסיים כגון בנזין, לחם, כמו גם המתנות ארוכות עבור משיכת מזומנים מכספומטים החישו את המצוקה הכלכלית של העם הסודאני, שהציתה את המחאות. בסודאן ישנם כ-70 אחוזי אינפלציה, שיעור אינפלציה השני רק לוונצואלה.

באוגוסט 2018 תמכה מפלגת הקונגרס הלאומי בהתמודדותו של עומר אל-בשיר לנשיאות סודאן ב-2020, חרף חוסר הפופולריות שלו והצהרותיו הקודמות כי לא יתמודד בבחירות הקרובות. אירועים אלו הביאו להתנגדות גוברת מצד המפלגות הקוראות לכיבוד החוקה הסודאנית, המטילה כיום איסור על אל-בשיר להתמודד לנשיאות מפאת חקיקת הגבלות כהונה. פעילים סודאנים פתחו במחאות מקוונות נגד אל-בשיר ברשתות החברתיות וקראו למערכה נגד התמודדותו הצפויה.

## קישורים חיצוניים

* , ב"רואים עולם", כאן 11

## הערות שוליים

קטגוריה:הפגנות באפריקה
קטגוריה:סודאן: היסטוריה
Roewe 750

**Roewe 750** היא מכונית סלון מתוצרת יצרנית הרכב הסינית **Roewe**  (בסינית: "荣威"), חברת בת של סאיק מוטור אשר יוצרה בין השנים 2006–2016 בסין.

## מאפיינים
* דגם "Roewe 750" התבסס על פלטפורמת דגם "Rover 75" .
* 4 דלתות.
* 5 נוסעים.
* מנועי בנזין.
* סוג הנעה: הנעה קדמית.
* קיבולת מכל דלק - 65 ליטר.
* מחיר היחידה עמד על 162,800 - 251,800 רנמינבי (שנת 2006, בסין).

### תאוצות
* תאוצה בין 0–100 קמ"ש היא 9.5 שניות (מנוע 1.8 ליטר משודך לתיבת הילוכים ידנית).
* תאוצה בין 0–100 קמ"ש היא 11.5 שניות (מנוע 1.8 ליטר משודך לתיבת הילוכים אוטומטית).
* תאוצה בין 0–100 קמ"ש היא 10.2 שניות (מנוע V6 צילינדרים, 2.5 ליטר משודך לתיבת הילוכים אוטומטית).

## דגמים
* "750S MT".
* "750S AT".
* "750D NAVI MT".
* "750D NAVI AT".
* "750EX NAVI AT".
* "750 Hybrid".
* "750E NAVI AT".
* "750FL NAVI AT".

### רמות גימור
* "750D".
* "750E".
* "750i".

## מכירות בסין לפי שנת דגם
* 13,772 יחידות (שנת 2007).
* 12,664 יחידות (שנת 2008).
* 10,119 יחידות (שנת 2009).
* 6,774 יחידות (שנת 2010).
* 4,676 יחידות (שנת 2011).
* 2,319 יחידות (שנת 2012).
* 3,109 יחידות (שנת 2013).
* 1,342 יחידות (שנת 2014).
* 158 יחידות (שנת 2015).
* 9 יחידות (שנת 2016).

## "Roewe 750" בתצורות: [[הנעה היברידית]], ו[[רכב חשמלי מונע מצבר]]
באפריל 2009 הוצגו בתערוכת המכוניות הבינלאומית בשאנגחאי 2 תצורות נוספות של הדגם: דגם הנעה היברידית, ודגם חשמלי. בתצורה החשמלית: מילוי המצבר בין 6–8 שעות, טווח נסיעה - 200 ק"מ, מהירות שיא - 150 קמ"ש. הדגם החשמלי יוצר על ידי "SAIC Motor" בשיתוף פעולה עם ג'נרל מוטורס.

## תמונות

קובץ: Roewe 750 cropped.jpg| דגם "Roewe 750"
קובץ: Roewe 750 02 China 2012-04-08.JPG| דגם "Roewe 750"
קובץ:Roewe 750 01 China 2012-04-08.JPG| דגם "Roewe 750"
קובץ:Roewe 750 facelift 02 China 2016-04-17.jpg | דגם "Roewe 750"
קובץ:Roewe 750E rear.jpg| דגם "Roewe 750E"
קובץ: 2008 Roewe 750 dash.JPG  | דגם "Roewe 750" - מבט לתא הנהג ולוח מחוונים
קובץ:Hannover-Messe 2012 by-RaBoe 008.jpg | דגם "Roewe 750" - היברידי


## ראו גם
* Roewe 350
* Roewe RX3
* Roewe RX8

## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:רכב חשמלי מונע מצבר
קטגוריה:דגמי מכוניות שהושקו ב-2006
קטגוריה:כלי רכב המיוצרים בסין
750
הפיגועים בסרי לנקה (2019)

**הפיגועים בסרי לנקה** הם סדרת פיצוצים שאירעו ב-21 באפריל 2019, במהלך חג הפסחא, בערים קולומבו (העיר הגדולה ביותר ומרכז העסקים של סרי לנקה), בטיקלואה , נגומבו  ושני פרוורים של קולומבו. הפיצוצים התרחשו במספר כנסיות ובתי מלון, ונהרגו בהם כ-269 בני אדם וכ-500 נפצעו.

## הפיגועים

מעט לפני השעה 9 בבוקר התרחשו שישה פיצוצים במקביל, בשלושה בתי מלון בקולומבו (מלון שאנגרי-לה, מלון סינמון גראנד, ומלון קינגסברי), ובשלוש כנסיות: בקולומבו (כנסיית אנטוניוס הקדוש), בנגומבו (כנסיית סבסטיאן הקדוש) ובבטיקלואה (כנסיית ציון), שבאותו זמן צוין בהן חג הפסחא. ארבע שעות מאוחר יותר התרחשו עוד שני פיצוצים בפרוורי קולומבו, באכסניה ובמתחם דיור. חלק מהפיגועים נעשו בידי מחבלים מתאבדים.

למחרת סדרת הפיצוצים פרסמה ממשלת סרי לנקה הודעה לפיה ארגון אסלאמי בשם "ג'מאעת א-תווחיד הלאומית"  אחראי לפיגועים במדינה, וכי המחבלים שנטלו חלק בפיגועים הם אזרחי סרי לנקה. מידע המתריע מפני פיגוע אפשרי התקבל מספר שבועות קודם לכן, ב-4 באפריל, ואף ביום שלפני סדרת הפיצוצים וכן שעה לפני הפיצוץ הראשון. ב-23 באפריל קיבל ארגון המדינה האסלאמית אחריות על המתקפה, ופרסם תמונה של שמונת המחבלים המתאבדים.

## הרוגים

מרבית הנרצחים בפיגועים הם אזרחי סרי לנקה, וכ-36 הם זרים. 3 מההרוגים הם שוטרים שפרצו אחרי הפיגועים לאחת הדירות החשודות בפרברי קולומבו, כאשר החשודים פוצצו עליהם מטען.

## קישורים חיצוניים

* 
* 
* 

## הערות שוליים

סרי לנקה
קטגוריה:פשע בסרי לנקה
סרי לנקה
סרי לנקה
סרי לנקה
סרי לנקה
קטגוריה:2019 באסיה
תרבויות האנדים

המורשת המגוונת של תרבויות האנדים: קאראל, צ'אווין דה ואנטאר, קווי נסקה, מאצ'ו פיצ'ו, טיוואנאקו, וצ'אן צ'אן.
**תרבויות האנדים** הוא שם כולל לתרבויות ועמים שונים שהתפתחו לאורך רכס הרי האנדים ומורדותיו, במערב יבשת אמריקה הדרומית. הם שכנו באזור שהשתרע מצפון רכס האנדים ודרומה עד אזור צפון ארגנטינה וצ'ילה של ימינו. הציוויליזציה של  היא הציוויליזציה העתיקה ביותר באמריקה, והיא החלה בסביבות 3,200 לפני הספירה.

למרות האתגרים הסביבתיים הקשים, תרבויות האנדים הצליחו לביית מגוון רחב של גידולים, שחלקם הפכו בעידן המודרני נפוצים ברחבי העולם.

פחות ממאה שנה לפני בואם של הכובשים הספרדים, איחדו בני האינקה, שכבר התבססו בפרו, את רוב תרבויות האנדים למדינה אחת, הנחשבת כיום לציוויליזציה האנדית. אימפריית האינקה כללה בפועל שפות, תרבויות ועמים שונים.

השלטון הספרדי שינה באופן ניכר אלמנטים רבים של תרבויות האנדים.

עמים ותרבויות שנחשבים כמשתייכים לתרבויות האנדים:
* צ'אווין
* תרבות נסקה 
* תרבות מוצ'ה
* צ'צ'פויאס
* תרבות וארי
* טיוואנאקו
* תרבות ולדיביה 
* תרבות צ'ימו
* אינקה
* קונפדרציית מויסאקה 

## קישורים חיצוניים
* 

קטגוריה:אמריקה הדרומית: תרבויות ארכאולוגיות
סנטה מריה (קטמרקה)

**סנטה מריה** (בספרדית: **Santa María**) היא עיר שנמצאת בפרובינציית קטמרקה שבארגנטינה.

## גאוגרפיה
סנטה מריה נמצאת במרחק של כ-199 קילומטרים מקטמרקה, בירת הפרובינציה, ובמרחק של כ-1,143 קילומטרים מבואנוס איירס, בירת ארגנטינה.

## היסטוריה
עמק סנטה מריה היה מקום מושבן של תרבויות עתיקות, קבוצות שונות אכלסו את האזור. כאן התפתחה תרבות סנטה מריה, שהשפיעה על שטחים נרחבים של קטמרקה, סלטה וטוקומאן במשך מאות שנים. עמק זה נכבש גם על ידי אימפריית האינקה משנת 1480 לספירה בערך. עד הגעתם של הספרדים, כנראה, בשנת 1536 כאשר דייגו דה אלמגרו חצה את העמק בדרכו לצ'ילה.

## תנועה ותחבורה
העיר נמצאת ליד הכבישים 39, 40, 337 ו-357.

## ערים תאומות
* 

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קטמרקה: ערים
זומו - המוזיאון שבדרך

**זומו - המוזיאון שבדרך** הוא מוזיאון נייד, המוגדר "מבוסס קהילות". מטרתו היא להציג יצירות אמנות בישובי פריפריה במדינת ישראל, ולתת במה לאמנים מהפריפריה, נוסף על אמנים הידועים המוצגים בו.

המוזיאון מציג תערוכות אמנות עכשווית מתחלפות בערים ובישובים שבהם הוא מתארח.

את המוזיאון מפעילה עמותה פרטית ללא כוונת רווח בשם "זומו", המורכב מצירוף המילים "זוז" ו"מוזיאון". הכניסה לתערוכות חופשית.

## אודות המוזיאון
המוזיאון נוסד בשנת 2017 ביוזמת האוצרת מילנה גיצין אדירם, אליה הצטרפו שרון גלזברג והלית מיכאלי. שי עיד אלוני עיצב את השפה החזותית, ולאיהם הצטרפו גם המפיק קובי אבן חיים, איש התקשורת אריאל אדירם והאוצרות עפרה חרנם ורות אופנהיים.

בראש מועצת המנהלים של זומו עומדת רונית רייכמן, חברי מועצת המנהלים הם מיקי תירוש, ארז שחר, מלאני ברונפמן, ציפי שטראוס, אורה סטיבה, נויה בכר, מרדכי וולף, גילת בר, פרי גלעדי, רוני גילת בהרב, ותמר לנדסברג.

תקציב המוזיאון נתמך על ידי הממשלה, וכן על ידי גופים ותורמים פרטיים כמו מפעל הפיס, קרן אריסון, קרן עזריאלי, שגרירות ארצות הברית, סאנו, מכון גתה ועוד.

לצורך הקמת תערוכה, מאתרים תחילה אמנים מקומיים אליהם מצרפים אמנים, שעוברים לגור במקום לכמה שבועות במטרה ליצור בו. בהמשך, מביאים גם אמנים מן השורה הראשונה בישראל.

## מטרות המוזיאון
מטרת המוזיאון היא להשתלב בקהילות השונות שבהן הוא מתארח, להפוך את האמנות לשפה משותפת ומחוללת שינוי חינוכי, חברתי וכלכלי. המוטו של המוזיאון הוא: "אמנות מגיעה לכולם, ואמנות יכולה וצריכה להפוך לשפה, שאיתה מייצרים שינוי חברתי בישראל." באופן זה אמנות גבוהה או איכותית משתלבת עם עבודה מבוססת קהילה, ותורמת לה. לדברי מילנה גיצין אדירם, המשימה שלה היא לחבר בין תרבות לבין קהילות מקומיות ולהביא את האמנות הכי טובה בארץ למקומות המרוחקים, וגם לעבוד עם אמנים מקומיים בכל אחת מהתחנות.

## פעילות המוזיאון
בשנתיים הראשונות לקיומו התארח המוזיאון בירוחם (דצמבר 2017), בערד (נובמבר-דצמבר 2018), בחצור הגלילית (מאי-יוני 2019), בקריית ים (דצמבר 2019-ינואר 2020), לוד (החל ממאי 2021). בראשית 2022 פעל המוזיאון במבנה ששימש את מפעל זוגלובק בנהריה. באוקטובר 2022 הפעיל המוזיאון בשכונת יפו ד' (גבעת התמרים) בתל אביב מיזם בשם "אמנות שעושה שכונה", הכולל 50 עבודות אמנות מפוזרות ברחבי השכונה. בפרויקט זה הוזמנו האמנים ליצור עבודות קבע שמתבססות על מפגש והיכרות עם התושבים וההיסטוריה של המקום. בין האמנים נמנים דני קרוון, נטליה זורבובה, טל ירושלמי, סוהא פרוג'ה, יעל סרלין, קרן זלץ ורבים אחרים.

במאי 2023 נפתחה בעכו התערוכה "אורחן זיףזיף". התערוכה, הכוללת כ-70 אמנים, עוסקת בהשלכות החיוביות והשליליות של התיירות, ובקשרים המורכבים בין האורח למארח, המסורתי לעכשווי והמקומי והזר. התערוכה נערכת במבנה נטוש סמוך לתחנה המרכזית של העיר, ששימש מרכז השמה והכשרה של משרד העבודה. בין האמנים: נבט יצחק, ענבל כהן חמו, דנה לוי, מעיין מוזס פלטניק, סאהר מיעארי, רועי מנחם מרקוביץ', שאדן נהרא, מריה סאלח מחאמיד ועוד.

## הוקרה
בדצמבר 2018, זכה זומו בציון לשבח מאת בית המכירות העולמי סותבי'ס, במסגרת תחרות בינלאומית למיזמים ולתערוכות פורצות דרך בתחום האמנות העכשווית.

## קישורים חיצוניים

* 

* 
* "הכירו את "זומו", "ספירלה", מגזין רשת של המכללה האקדמית ספיר
* על המוזיאון באתר מפעל הפיס
* 

## הערות שוליים

קטגוריה:ישראל: מוזיאונים לאמנות
מלחמת העצמאות של אינדונזיה

**מלחמת העצמאות של אינדונזיה** (באינדונזית: **Perang Kemerdekaan Indonesia**) היה סכסוך מזוין ומאבק דיפלומטי בין הרפובליקה של אינדונזיה לממלכה ההולנדית כמו גם מאבק סוציאלי פנימי בתקופת אידונזיה הפוסט-קולוניאליסטית של אחרי המלחמה. המלחמה החלה עקב הכרזת העצמאות של אינדונזיה ב-1945 ונמשכה עד הכרתה של הולנד באינדונזיה בסוף 1949. המאבק בן ארבע השנים כלל לחימה ספורדית אך עקובה מדם ושינויים בחברה האינדונזית ושתי התערבויות דיפלומטיות בינלאומיות משמעותיות. כוחות צבא הולנדיים הצליחו לשלוט בערים הגדולות ובמרכזי תעשייה חשובים אך נכשלו מלעשות כן באזור הכפרי. עד 1949, הלחץ הבינלאומי על הולנד כמו גם הקיפאון הצבאי הוביל להכרה בעצמאות אינדונזיה. מלחמת העצמאות סימנה את סוף השלטון הקולוניאלי באיי הודו המזרחיים ההולנדיים חוץ מגינאה החדשה ההולנדית. המלחמה גם שינתה את המבנה החברתי באינדונזיה והובילה להפחתה בכוח של חלק מהשליטים המקומיים, הראג'ה.

## קישורים חיצוניים

* 

## הערות שוליים

קטגוריה:אינדונזיה: היסטוריה
קטגוריה:מלחמות עצמאות
קטגוריה:1945
קטגוריה:האימפריה ההולנדית
שאיוהידווג

**שאיוהידווג** (בהונגרית: **Sajóhídvég**) הוא כפר במחוז בורשוד-אבאוי-זמפלן שבצפון מזרח הונגריה. 

בשאיוהידווג חיו מעט יהודים ובמקום קיים בית קברות יהודי.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
שאיוקאפולנה

**שאיוקאפולנה** (בהונגרית: **Sajókápolna**) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית שאיוקאפולנה קטנה משמעותית מ-487 תושבים בשנת 1990 עד 369 תושבים בשנת 2018 (ירידה של 118 תושבים).

בשאיוקאפולנה חיו מעט יהודים.

## קישורים חיצוניים

* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
צ'אנה X70A

ממוזער|310px|דגם "צ'אנה X70A"
**צ'אנה X70A** הוא קרוסאובר מתוצרת יצרנית הרכב הסינית **[[רכבי צ'אנגן]]**, אשר מיוצר משנת 2017 (שנת מודל 2018) ועד היום.

## "צ'אנה X70A"

* צורת עיצובו החיצונית של דגם "צ'אנה X70A" דומה לצורת העיצוב החיצוני של דגם "לנד רובר" הבריטי : Land Rover Discovery Series IV .
* 5 דלתות.
* 7 נוסעים (תצורת מושבים: 2+2+3).
* מנוע קדמי.
* מנוע בנזין.
* סוג הנעה: הנעה קדמית.
* מחיר היחידה עמד על 59,900 - 76,900 רנמינבי (שנת 2017, בסין).

## ראו גם
* צ'אנה CX70
* צ'אנה סטאר 9
* צ'אנה סטאר S460
* צ'אנה טאורוסטאר

## קישורים חיצוניים

## הערות שוליים

קטגוריה:קרוסאובר
קטגוריה:דגמי מכוניות שהושקו ב-2017
קטגוריה:כלי רכב המיוצרים בסין
X70A
שרולטה שטיינברגר

[ממוזער|קברה של שרולטה שטיינברגר ב[בית הקברות היהודי ברחוב קוזמה, בודפשט, הונגריה|בית הקברות היהודי ברחוב קוזמה]]
**שרולטה שטיינברגר** (בהונגרית: **Steinberger Sarolta**; 12 בספטמבר 1875 – 24 בנובמבר 1966) הייתה רופאת נשים יהודייה-הונגרייה, הרופאה הראשונה שסיימה את לימודיה והוסמכה באוניברסיטת בודפשט.

## ביוגרפיה
שרולטה ויינברגר נולדה בטִיסַהאוּילַאק אז בשטח אוסטרו-הונגריה (כיום הכפר וילוק באוקראינה על גבול הונגריה). היא הייתה השביעית בין ילדי המשפחה היהודית האמידה. היא סיימה את בית הספר התיכון באופן פרטי ואת בחינות הבגרות עברה בגימנסיה הקלוויניסטית בקלוז' (כיום ברומניה). על פי ההחלטה משנת 1895 של הקיסר פרנץ יוזף, מלך הונגריה, ניתן היתר על ידי שר החינוך והדתות ההונגרי לאפשר כניסתן של נשים לקורסים הרפואיים, הפילוסופיים והפרמצבטיים באוניברסיטאות בהונגריה. הצו פתח את הדרך גם לשטיינברגר, שהוסמכה ב -3 בנובמבר 1900 כרופאה הראשונה שסיימה את לימודיה באוניברסיטת בודפשט. היא המשיכה את התמחותה בגינקולוגיה בחו"ל.

ב-1902 פרסמה דר' שטיינברגר מאמר בשבועון הרפואי של הונגריה בשם "תולדות הרופאות". בחזרתה הביתה מההתמחות בשווייץ התחילה לעבוד בקליניקת טאופר. הקליניקה, על שם מייסדה, וילמוש טאופר, החלה את פעילותה עוד בשנת 1881. דר' שטיינברגר מונתה בשנת 1928 כראש המחלקה הרפואית בביטוח לאומי בהונגריה (OTI) וכיהנה בתפקיד עד 1944. בשנה זו נאלצה לפרוש בשל החוקים שאסרו העסקת יהודים במוסדות הממשל הממלכתי והעירוני. היא פרשה לביתה ב-Pesthidegkút, בודפשט עד מותה ב-24 בנובמבר 1966.

## מלחמת העולם השנייה
ייתכן ששטיינברגר הייתה יכולה לעזוב את הונגריה בשנת 1938, לאחר שהנאצים סיפחו את אוסטריה. המקרה של ד"ר שטיינברגר שימש דוגמה בארצות הברית לסופרז'יסטית המובילה קארי צ'פמן קאט, שביקשה מהממשל להקל על הגירת יהודים לתוך ארצות הברית לאחר עליית היטלר לשלטון בגרמניה. כלת פרס השלום העולמי, רוזיקה שווימר (יהודייה ממוצא הונגרי), פנתה לקאט כדי שתחתום על מכתב התומך ביוג'ניה מלר ובשרולטה שטיינברגר להגר לארצות הברית, אך קאט סירבה לחתום על המכתב.

## קישורים חיצוניים

## הערות שוליים

קטגוריה:רופאים יהודים הונגרים
קטגוריה:רופאות יהודיות הונגריות
קטגוריה:בוגרות אוניברסיטת אטווש לוראנד בודפשט
קטגוריה:יהודיות הונגריות
קטגוריה:יהודים בשואה: הונגריה
קטגוריה:גינקולוגיות
קטגוריה:גינקולוגים יהודים הונגרים
קטגוריה:רופאות המאה ה-19
קטגוריה:רופאות המאה ה-20
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגריות שנולדו ב-1875
קטגוריה:הונגרים שנולדו ב-1875
קטגוריה:נפטרות ב-1966
קטגוריה:הונגרים שנפטרו ב-1966
לטאה (סכמת הסוואה)

**סכמת לטאה** (באנגלית: **Lizard Pattern**) המוכרת גם בכינוי **סכמת נמר**, היא סכמת הסוואה שפותחה עבור ציוד הלחימה והמדים של חיילי הצבא הצרפתי. 

עיצוב סכמת לטאה קיבל השראה מהסכמה ששימשה את הכוחות המוצנחים הבריטים במלחמת העולם השנייה מעיל דניסון (סכמת "משיכת מכחול"). סכמת הלטאה שימשה את חיילי הצבא הצרפתי משנת 1947 ועד לשנות ה-80 של המאה ה-20, בנוסף היא שימשה לאורך השנים מספר יחידות וצבאות סביב העולם, בהם צה"ל בשנות ה-60, הכוחות המיוחדים של סוריה ומדינות נוספות בהן רוסיה וברזיל.

הסכמה מורכבת משני צבעים המודפסים בצורה של משיכת מכחול על גבי רקע בצבע שלישי, בשונה מסכימת דניסון הבריטית הצורות של כתמי הצבע נוטות לאופקיות במטרה "לשבור" את צורתו האנכית של החייל. מספר מדינות עיצבו גרסאות מקומיות של הסכמת המקורית עם שינויים קלים, הסכמה הסורית החליפה את הגוון החום בגוון אדמדם/כתום שהעניק לסכמה מראה של צבעים עזים יותר, הסכמה הפורטוגלית סובבה את כיוון ההדפס כך שהצורות נטו בכיוון אנכי, והסכמה הקובנית כללה גוונים בצבעים פחות עזים וכך ניתן לה מראה מעט אפור.

## משתמשים עיקריים
[270px|ממוזער|צנחנים צרפתים לובשים מדי סכמת לטאה, [1978]]
*  - בשימוש הכוחות המיוחדים של בחריין.
* 
* 
*  - העתק מקומי של הסכמה נמצאה בשימוש כוחות הקומנדו במלחמת יום הכיפורים, וכיום ניתן למצוא אותה במספרים מצומצים ברחבי הצבא.
* 
*  - שימוש מצומצם בעיקר ביחידות מיוחדות.
**משתמשים לשעבר:**
*  - בעבר נעשה שימוש בגרסה הקובנית של הסכמה.
*  - בשימוש מספר יחידות ספצנאז.
*  - עודפי הצבא הצרפתי נקלטו בצה"ל בשנות השישים ושימשו מספר יחידות לוחמות (בהם הצנחנים) במהלך מלחמת ששת הימים.
*  - בעבר נעשה שימוש בגרסה מקומית של הסכמה.
*  - צבא פורטוגל עשה שימוש בעיצוב מקומי של הסכמה לחיילים המשרתים באפריקה.

## ראו גם
* מנומר (סכמת הסוואה)
* פלקטרן
* מעיל דניסון

## קישורים חיצוניים

* סכמת לטאה באתר Camopedia.
קטגוריה:סכמות הסוואה
מאגר ניר עם

[300px|ממוזער|שמאל|תמונת המאגר. ברקע נראים בתי העיר [בית חאנון שברצועת עזה]]
**מאגר ניר עם** הוא אגם אגירה מלאכותי, הממוקם ממערב לקיבוץ ניר עם שבנגב המערבי, במרחק קצר מהגבול עם צפון רצועת עזה.

המאגר, בשטח של כ-40 דונם ובנפח של 1.5 מיליון מטר מעוקב, נבנה בשלהי שנות השמונים על ידי הקרן הקיימת. הוא נבנה במסגרת מפעל קו המים השלישי לנגב של חברת מקורות, אשר הופעל בשנת 1989. קו זה מזרים לנגב לצורכי חקלאות מי קולחין מגוש דן, אשר טוהרו במכון השפד"ן.

המאגר מתמלא ממי הקו השלישי במהלך עונת החורף, שבה צריכת המים לחקלאות נמוכה יותר. בעונות האביב, הקיץ והסתיו שואבת מקורות מים מן המאגר באמצעות תחנת השאיבה הממוקמת בצידו, והם מוזרמים לשימוש חקלאי. 

בקרבת המאגר שוכן מוזיאון המים והביטחון בנגב.

## קישורים חיצוניים
* מאגר ניר עם, באתר הקרן הקיימת

ניר עם
קטגוריה:ניר עם
קטגוריה:הנגב: אספקת מים
קטגוריה:מישור החוף הדרומי: גופי מים
גווינת' סטרונג

**גווינת' סטרונג** (באנגלית: **Gwyneth Strong**; נולדה ב-2 בדצמבר 1959) היא שחקנית אנגלייה. היא מוכרת בעיקר מהופעתה בסיטקום של ה-BBC "על שוטים ואנשים" בתפקיד קסנדרה, חברתו ובהמשך אשתו של רודני (ניקולס לינדהרסט).

## ביוגרפיה
סטרונג נולדה בלונדון. הופעת הבכורה שלה כשחקנית הייתה בגיל 11 כשהופיעה בהפקה של תיאטרון רויאל קורט של המחזה "Live Like Pigs". ב-1973 בעודה תלמידה בבית הספר הולנד פארק הופיעה סטרונג בסרט האימה "Nothing but the Night" בתפקיד מרי ואלי. בין השנים 1977 ל-1979 שיחקה בקביעות בתוכנית הטלוויזיה לילדים "The Flockton Flyer" בתפקיד ג'אן קרטר.

סטרונג זכתה בהכרה בקרב הציבור הרחב בתפקיד קסנדרה פארי, אהובתו של רודני טרוטר ובהמשך אשתו, בסדרה הקומית "על שוטים ואנשים" שבה הופיעה לראשונה בעונה השישית. עוד השתתפה סטרונג בשעשועון הבריטי "The Krypton Factor" בפרקים בשם "Observation" אודות הבלשית סמנתה סמית'. ב-1997שיחקה במיני-סדרה בשני חלקים "The Missing Postman" בתפקיד השוטרת רייצ'ל מקמהון. ב-1997 וב-1998 הופיעה בדרמה "Real Women" של ה-BBC. ב-1999 גילמה את הטי בעיבוד הטלוויזיוני של "Lucy Sullivan Is Getting Married" ברשת ITV. ב-2013 שיחקה בתפקיד אליזבת בסדרת הדרמה של ה-BBC "חדר מיון".

ב-1975 הופיעה סטרונג בסרט הטלוויזיה "It's A Lovely Day Tomorrow", מאת ברנרד קופס ובבימויו של ג'ון גולדשמידט, המתאר את האסון שאירע בתחנת הרכבת בתנל גרין במלחמת העולם השנייה. עוד שיחקה בפרק כפול בסדרה "A Touch of Frost" בשם "True Confessions", שם שיחקה לצדו של דייוויד ג'ייסון מכוכבי "על שוטים ואנשים".

ב-2008 שיחקה סטרונג בתיאטרון בווסט אנד במחזמר "Our House" בו גילמה את קאת' קייסי. במאי 2010 הופיעה סטרונג בפרק בסדרה "רציחות במידסומר". ב-2011 הצטרפה לצוות שחקני המחזה "Round Heeled Woman" בתיאטרון אולדוויץ'.

ב-16 בספטמבר 2016 הצטרפה לצוות שחקני אופרת הסבון הפופולרית "איסטאנדרס" בדמות ג'רלדין קלאף.

### חיים אישיים
ב-15 ביולי 2000 התחתנה סטרונג עם השחקן ג'סי בירדסול שהופיע בעבר בסדרות הטלוויזיה "נשות הכדורגלנים" ו"אלדורדו". לבני הזוג נולדו בן ובת. הם חיים בבקסהיל שבמזרח סאסקס.

## פילמוגרפיה

## תיאטרון
* (2008) Our House
* (2011) Alarms & Excursions
* (2011) A Round Heeled Woman

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקניות תיאטרון אנגליות
קטגוריה:בריטיות שנולדו ב-1959
קטגוריה:בריטים שנולדו ב-1959
איציאר איטוניו

**אִיצִיאַר אִיטוּנְיוֹ מַרְטִינֶס** (בספרדית: **Itziar Ituño Martínez**; נולדה ב-18 ביוני 1974) היא שחקנית ספרדייה. היא ידועה בעיקר בשל תפקידה בתור מפקחת המשטרה ראקל מורילו בסדרה "בית הנייר". 

## ביוגרפיה
איטוניו נולדה ברשות המקומית בסאורי  בחבל הבסקים שבספרד. היא למדה משחק בבית הספר המקומי לתיאטרון, ובנוסף למדה סוציולוגיה. שפת האם שלה היא ספרדית, אך היא למדה בסקית בגיל 19.

## קריירה
את תפקידה הראשון כשחקנית היא גילמה בסרט הבסקי שלום אולנצרו, שלום (בבסקית: **Agur Olentzero, agur**), אשר יצא לאור בשנת 1997.

בשנת 2001 היא שיחקה באופרת הסבון הבסקית גונקלה (בבסקית: **Goenkale**) את דמותה של נק'אן ביתיה, שוטרת לסבית מהכפר הבדיוני ארלדה. היא שיחקה את התפקיד עד 2015, כאשר הסתיימו שידורי הסדרה. תפקיד זה הגביר את חשיפתה בארץ הבסקים.

היא המשיכה בקריירת המשחק, בסרטים פרחים  (2015, בבסקית: **Loreak**) וצפרדעים (2016, בבסקית: **Igelak**). בשנת 2017, היא עזבה את ארץ הבסקים לטובת סדרת הטלוויזיה **בית הנייר** שבה היא גילמה את תפקיד המפקחת ראקל מוריליו. אך הופיעה בסרט הבסקי "הנפח והשטן" בהופעת קמע כאנה.

בנוסף לתפקידי הקולנוע, הטלוויזיה והתיאטרון שלה, היא גם זמרת בשלוש להקות: **Dangiliske**,**EZ3** ו-**INGOT**.

בשנת 2022 היא שיחקה בסדרת הדרמה של נטפליקס "חיים אישיים" בתפקיד הראשי של מאלן זובירי. בשנת 2023 שבה לגלם את דמותה של ראקל מורילו בסדרה "ברלין", ספין-אוף של הסדרה המצליחה "בית הנייר".

## קישורים חיצוניים

## הערות שוליים

קטגוריה:שחקניות קולנוע וטלוויזיה ספרדיות
קטגוריה:שחקניות תיאטרון ספרדיות
קטגוריה:ספרדיות שנולדו ב-1974
קטגוריה:ספרדים שנולדו ב-1974
הפארק הלאומי בנדהאווגרה

[ממוזער|נקבת [טיגריס בנגלי עם גוריה בפארק]]
**הפארק הלאומי בנדהאווגרה** (באנגלית: **Bandhavgarh National Park**) הוא פארק לאומי הנמצא במדינת מאדהיה פרדש בהודו אשר הוקמה בשנת 1968. משמעות שם השמורה הוא על שם אחת הגבעות שבהינדואיזם ניתנה מהאל ראמה לאחיו לקשמאנה (Lakshmana) לשמש כמצודה (בסנסקריט: "Bandhavgarh" פירושו - "מצודת האח").

אזור הפארק ידוע כשטח בעל ג'ונגלים ויערות שנשמרו כגנים לאומיים כבר מאות שנים בשל החיות המרשימות והנופים הפופולרים שבהם ומפוזרים בחלקם הרבה פסלים. באזור מצוי ריכוז גדול של נמרים וטיגריסים, לרבות טיגריסים לבנים שמנהיגים הינדים לכדו כבר ב-1951. הפארק הוכר ב-1968 אך רק ב-1972 הפך כחלק מפרויקט הטיגריס לאזור מוגן שכלל רק 105 קמ"ר. כיום ישנה פגיעה ביערות הפארק הקטן, מה שמגביל את אוכלוסיית הטיגריסים.

בפארק מבקרים מעל 108,000 מבקרים בשנה אך רוב הדרכים לפארק הם באמצעות טיסה מהעיר ג'אבלפור (Jabalpur), העיר הקרובה ביותר.

## החי והצומח
הפארק המצוי בקצה של רמת דקאן מכיל עמקים בעלי כרי מרעה, בעיקר סביב אזורי נהר. הפארק מוקף ביערות נשירים ויערות של עצי שאלה (Shorea robusta). בכמה אזורים הוא מוקף בסבכי במבוקים.

בפארק ישנם מעל 250 מיני עופות, הבולטים מביניהם הם עגורי סארוס הנודדים בלהקות בעונה היבשה לפארק כדי ליזון משדות המרעה וכן ישנם מיני ציפורי שיר, תוכים, עופות דורסים כמו נשר הודי, תרנגולאים כמו טווס הודי ותרנגול בנקיבה ועופות מים. ישנם על פי הפקחים 80 מיני פרפראים וכמה מיני זוחלים.

מספר היונקים בפארק הוא קטן מאוד, רק 35 מינים נמצאים בפארק וטורפי-העל שבהם כוללים את הטיגריס הבנגלי ונמרים. בפארק שגודלו רק 105 קמ"ר ישנם טיגריסים בטריטוריות שגודלם 4.77 קמ"ר בממוצע. מספר הטיגריסים בפארק על פי תצפיות מ-2012 הוא 42–47 פרטים, מספר צפוף יחסית לפארקים בהודו והוא מכיל טיגריסים גדולים יחסית. לעיתים נדירות הטיגריסים מהשמורה נודדים החוצה ומגיעים לעימות עם אנשים שחלקם נורים בהם.

בפארק ישנם מיני פרסתנים שונים כמו הגאור, הפרה הגדולה בעולם שחי בעדרים קטנים לאורך הפארק. בתחילה היו מספר גאורים קטן אך הם נקטלו בשל מחלה שעברה מפרות. ב-2012 בפרויקט גדול של מספר מיזמים הועברו משמורת הטיגריס קאנהה 50 גאורים. אך הם כנראה שוב נעלמו מהשמורה. בפארק ישנם גם עדרים קטנים של אייל סמבר, אייל נקוד ומונטיאק וכן האנטילופה הגדולה נילגאי, אשר נפוץ באזורים הפתוחים יותר.

מבין הטורפים הקטנים בולטים הזאב ההודי, הצבוע המפוספס והקרקל וכן מצויים בה דוב שפתני, תנים ונמיות. באזור ישנם גם להקות קטנות של מקוקים ולנגורים ומספר חזירי בר משוטטים.

## קישורים חיצוניים

* 

בנדהאווגרה
קטגוריה:מאדהיה פרדש
קטגוריה:יערות גשם בתת-היבשת ההודית
נונאטאקי פיקרינג

**נונאטאקי פיקרינג** (באנגלית: **Pickering Nunataks**) היא קבוצה של נונאטאקים, ליד החוף המזרחי של ארץ אלכסנדר שבאנטארקטיקה. 

הנונאטאקים מצויים 3.7 קילומטרים דרומית מערבית להר פיבי, וצפונית מזרחית לקרחון סאטורן. 

## היסטוריה
### גילוי הנונאטאקים

הנונאטאקים צולמו לראשונה מן האוויר על ידי לינקולן אלזוורת', בעת הטיסה שערך ב-23 בנובמבר 1935, ומופו על ידי וולפגנג ג'ורג בהתבסס על צילומי אוויר אלה. 

### מקור השם

שמם של הנונאטאקים ניתן להם על ידי הוועדה המייעצת לשמות אנטארקטיים של בריטניה.

הנונאטאקים נקראים על שמו של האסטרונום האמריקאי ויליאם פיקרינג, אשר גילה את פויבה, אחת מטבעות כוכב הלכת שבתאי (קרחון שבתאי הסמוך נקרא אף הוא בהקשר זה).

## ראו גם

* נונאטאקי אפאלאצ'יה
* נונאטאקי קרס
* נונאטאקי גאודה
* נונאטאקי פרנק
* נונאטאקי גאנון
* נונאטאקי וסטה

## קישורים חיצוניים

* נונאטאקי פיקרינג באתר הסקר הגאולוגי של ארצות הברית
* נונאטאקי פיקרינג באתר הגאזט האנטארקטי של ממשלת אוסטרליה
* נונאטאקי פיקרינג באתר הגאזט האנטארקטי המשווה SCAR של ממשלת אוסטרליה

## הערות שוליים

פיקרינג
קטגוריה:ארצות הברית באנטארקטיקה
במנדה

**במנדה** (בצרפתית: **Bamenda**) היא עיר שמשמשת כבירת האזור הצפון-מערבי של קמרון. העיר ידועה גם בשם **אבאקווה** (בצרפתית: **Abakwa**) ובשם **מנקון טאון** (בצרפתית: **Mankon Town**).

## גאוגרפיה
העיר נמצאת כ-267 קילומטרים מיאונדה, בירת קמרון.

## אקלים
הטמפרטורה הממוצעת היא 18 מעלות צלזיוס. החודש הכי חם הוא ינואר (20 מעלות צלזיוס). החודש הכי קר הוא אוגוסט (12 מעלות צלזיוס). כמות המשקעים הממוצעת היא 1,592 מילימטרים בשנה. חודש ספטמבר הוא החודש שיש בו הכי הרבה גשם (317 מ"מ גשם), וחודש ינואר הוא החודש שיש בו הכי פחות גשם (6 מ"מ גשם).

## תנועה ותחבורה
העיר ממקומת ליד הכבישים הלאומיים N6 ו-N11.

## ערים תאומות
* 

## לקריאה נוספת

*Christopher M. Awambeng, *Evolution and growth of urban centres in the North-West Province (Cameroon) : case studies (Bamenda, [[קומבו (קמרון)|Kumbo]], [[מבנגווי|Mbengwi]], [[נקמבה|Nkambe]], [[וום|Wum]])*, P. Lang, Bern, Berlin, 1991, 129 p. (texte remanié d'une thèse)
* Anne Lebel (et Emmanuelle Pontié), « Bamenda », in *Le Cameroun aujourd'hui*, Éditions du Jaguar, Paris, 2011, p. 112-113 


## קישורים חיצוניים

* 
* 

## הערות שוליים

קטגוריה:קמרון: ערים
קטגוריה:קמרון: קומונות
15 שנה

**15 שנה** (באנגלית: ) הוא סרט דרמה להט"בי ישראלי משנת 2019. זהו סרט ביכוריו של הבמאי והתסריטאי יובל הדדי, בכיכובם של עודד לאופולד, אודי פרסי ורותי אסרסאי. הסרט פתח את הפסטיבל הבינלאומי לקולנוע גאה; לאופולד ופרסי חלקו בו את פרס השחקן הטוב ביותר. הסרט יצא בהקרנה מסחרית ב-27 בפברואר 2020.

## עלילה
**יואב** (עודד לאופולד) הוא גבר כריזמטי ומצליח שנמצא במערכת יחסים ארוכה בת 15 שנה עם בן זוגו הצעיר **דן** (אודי פרסי). הוא עובר את משבר גיל ה-40 כאשר חברתו הקרובה **עלמה** (רותי אסרסאי) נכנסת להיריון במפתיע. עולמו מתערער ומגדל חייו המוצלחים מתחיל להתמוטט.

## משחק ודמויות

## הפקה
הסרט הופק על ידי שלום גודמן וחברת אנמוס הפקות; יצא בתמיכת קרן רבינוביץ. את שיר הנושא לאלבום "מעגל האור" כתב והלחין נועם רותם.

## קישורים חיצוניים

*
*
*

## הערות שוליים

קטגוריה:סרטי 2019
קטגוריה:סרטי דרמה ישראליים
קטגוריה:סרטי להט"ב ישראליים
קטגוריה:סרטים בעברית
קטגוריה:סרטים ישראליים משנת 2019
מערכת הפצה גלובלית

ממוזער|upright=1.5|תרשים של מערכת הפצה גלובלית תיירותית
**מערכת הפצה גלובלית** (באנגלית: **global distribution system** או בראשי תיבות: **GDS**) היא מערכת מחשוב רשתית המאפשרת לבצע עסקאות בין ספקי שירותים בתחום התיירות, כמו חברות תעופה, חברות להשכרת רכב, בתי מלון וחברות המפעילות רכבות, לבין סוכנויות נסיעות או ישירות מול לקוחות הקצה.
בדרך כלל, לכל חברת תעופה בנפרד יש "מערכת ממוחשבת לביצוע הזמנות", (Computerized Reservation System ובראשי תיבות CRS), מערכת זו מתופעלת על ידי חברת התעופה והיא מכילה נתונים מפורטים על הטיסות, מושבים פנויים, קבוצות תעריף במחלקות השונות, מחירים וכדומה.
לחברות התעופה יש אינטרס לאפשר תמחור שונה, לכל סוכנות נסיעות בנפרד, לכל עיר או מדינה בנפרד, לפי פרמטרים שונים הנוגעים לאפיון הנוסע וכדומה. ה-GDS, בהתאם, מצד אחד, מקושר לכל ה-CRS-ים של כל חברה ומצידו השני, הוא מחובר לסוכנויות הנסיעות. בשנים האחרונות, ייתכנו גם מצבים בהם הנוסעים, לקוחות הקצה, מזמינים כרטיסי טיסה ישירות מה-CRS של חברת התעופה באמצעות האינטרנט. ה-GDS צריך, בכל נקודת זמן להחזיק את "מלאי המושבים הפנויים" בכל טיסה, את התעריפים ואת פרטי הטיסות, כך שגם חברות התעופה וגם סוכנויות הנסיעות יכירו את "אותה תמונה" כדי למנוע מצב שבו מוכרים פעמיים כרטיס לאותו מושב למשל.

במקרה של "טיסות המשך", ה-GDS יכול להחזיק את כל תוכנית המסע ואילו ה-CRS של חברת התעופה, יקבל רק את קטע הטיסה המבוצע על ידי אותה חברה מסוימת ואת זמני הנחיתה וההמראה בהתאמה של קטע הטיסה הקודם או המאוחר יותר.
ה-GDS לכן, מחזיק "בסיס נתונים" לגבי כל חברות התעופה, סוכנויות הנסיעות והנוסעים שאותם הוא משרת (רשומות שמות הנוסעים נקראות Passenger name record)

## דוגמה
אם, לצורך הדוגמה, נוסע מזמין "תוכנית מסע" ולפיה הוא טס עם חברת KLM מאמסטרדם ללונדון, אחר כך, הוא טס מלונדון לניו יורק עם חברת "בריטיש איירווייז", אחר כך מניו יורק לפרנקפורט עם חברת "לופטהנזה" - כאשר ההזמנה מתבצעת באמצעות סוכנות נסיעות שעובדת עם GDS של חברת "אמדאוס".

ה-GDS יחזיק כרשומת מחשוב את כל "תוכנית המסע". ה CRS של חברת KLM יחזיק את המקטע הרלוונטי לטיסה מאמסטרדם ללונדון ופרטי מידע חלקיים בנוגע לטיסת ההמשך בלבד (הטיסה מלונדון לניו יורק).
ה CRS של חברת בריטיש איירווייז יחזיק את פרטי המידע הקשורים לקטע הטיסה מלונדון לניו יורק ופרטי מידע חלקיים על הטיסה מאמסטרדם ללונדון (הטיסה הקודמת למקטע) ועל הטיסה מניו יורק לפרנקפורט, שהיא טיסת ההמשך ב"תוכנית המסע".
ה- CRS של חברת לופטהנזה יחזיק את רשומת המחשב בנוגע לטיסה מניו יורק לפרנקפורט ופרטי מידע חלקיים לגבי הטיסה מלונדון לניו יורק, שהיא הטיסה הקודמת ב"תוכנית המסע".

## ספקים עיקריים
החברות העיקריות הפועלות בשוק ה-GDS הן: Amadeus, Sabre Corporation, Travelport, חברות קטנות יותר הן: Galileo, Worldspan, Apollo ולמעשה, חברות אלו מחזיקות ברוב גדול של השוק העולמי.

חברות נוספות הן KIU הפועלת מאמריקה הלטינית וחברת Travelsky הפועלת מסין.

## מגמות עתידיות
ככל שיש יותר חברות המאפשרות ללקוח הקצה, הנוסע, להזמין טיסות בצורה ישירה מהחברה דרך האינטרנט, ל-GDS נועד פחות משקל יחסי ובהתאם, יש פרשנים הגורסים שמערכות אלו, ביחד עם החברות שמפתחות ומחזיקות אותן, ייעלמו לאט לאט מהשוק.

חברת "לופטהנזה" לדוגמה, החליטה כבר ב 2015 להטיל עמלה על הזמנות שמתבצעות דרך סוכנויות נסיעות.

## הערות שוליים

קטגוריה:תיירות
כריש שחור-אונה

**כריש שחור-אונה** (שם מדעי: *Carcharhinus sorrah*) הוא מין של כריש בן למשפחת הכרישיים המצוי סביב האזור האינדו-פסיפי ומצוי גם במפרץ אילת.
## מאפיינים
כריש זה קטן יחסית ומגיע עד לאורך 1.6 מטר ומשקל מרבי של 28 ק"ג. הוא בעל חרטום מחודד הפונה מעלה, עיניים גדולות מצידי הפנים וגוף זרים בצבע אפור עם בטן לבנה וקצוות סנפירים שחורים. סנפיר הגב העליון מתעקל כמעט כמו חרמש אחורה והסנפיר הגבי הקטן נמוך וכמעט שאינו נראה. הכריש בעל סנפירי חזה רחבים וכהים וזנב בעל אונה תחתונה שחורה הקטנה מעט מהאונה הקדמית. מבנה שיני הכריש מחודדות ומיועדות לתפיסה של דגים.

כריש זה חי בימים טרופיים בין מזרח אפריקה וים סוף עד למלזיה, אינדונזיה, סין, הפיליפינים וצפון אוסטרליה והוא מצוי לצידי מדפי היבשת עד לעומק 72 מטרים, אם כי נמצא פרט בעומק 140 מטרים.

הכריש מסתובב סביב קרקעית הים, בדר"כ בשוניות אלמוגים ויוצא בלילות לציד. הוא ניזון מסרטנים, סילוניות ומדגים מהירים כמו בוניטו ודגי בס שהוא תופס במהירות. כרישים אלה משריצים פעם בשנה צאצאים חיים, בדרך כלל 1-8 פרטים צעירים שנולדים באורך 20 ס"מ. אורך חיי הכרישים 5-7 שנים, כשהזכרים מאריכים יותר שנים.

## קישורים חיצוניים

## הערות שוליים

קטגוריה:בעלי חיים שתוארו ב-1839
קטגוריה:טקסונים שתוארו בידי פרידריך גוסטב יעקב הנלה
קטגוריה:כרישיים
כריש לבן-לחי

**כריש לבן-לחי** (שם מדעי: *Carcharhinus dussumieri*) הוא מין של כריש ממשפחת הכרישיים המצוי סביב מימי האזור האינדו-פסיפי לרבות במפרץ אילת.
## מאפיינים
כריש זה קטן יחסית ומגיע לאורך של עד 121 ס"מ והוא בעל ראש קטן עם עיניים בולטות וחוטם קצר ומעוגל. הלסתות קצרות ובעלות 2 שורות שיניים משוננות וקטנות יחסית. סנפירי החזה ארוכים וכהים והגב מזדקר מעלה ומכיל סנפיר גבי נמוך אבל בולט, סנפיר גבי נוסף קטן הסמוך לזנב שצבעו שחור וזנב בעל אונות קצרות ומחודדות. צבע הכריש אפור עד חום-אפור כשהבטן והחזה בהירים מעט יותר.

הכריש חי בימים מרוחקים סביב האזור האינדו-פסיפי, בדרך כלל סביב איים ועד לעומק 170 מטר. הוא מצוי ממפרץ אילת, המפרץ הפרסי והים הערבי עד לג'אווה שבאינדונזיה, צפון אוסטרליה ויפן. הוא צד סביב הקרקעית דגים, רכיכות כמו תמנוניים ודיונונים, סרטנים שונים ותולעים. כריש זה משריץ 4 צאצאים חיים בעונת הרבייה.

## קישורים חיצוניים

## הערות שוליים

קטגוריה:בעלי חיים שתוארו ב-1839
קטגוריה:טקסונים שתוארו בידי פרידריך גוסטב יעקב הנלה
קטגוריה:כרישיים
נמל התעופה בלגרד ניקולה טסלה

**נמל התעופה הבינלאומי ניקולה טסלה** (בסרבית: **Аеродром Никола Тесла Београд**) הוא נמל תעופה אזרחי בינלאומי בבלגרד בירת סרביה, המשמש כשער הכניסה העיקרי למדינה. הוא קרוי החל מיולי 2006 ע"ש ניקולה טסלה - פיזיקאי, מהנדס חשמל וממציא אמריקאי ממוצא סרבי.

בנמל התעופה קיימים קווי תחבורה ציבורית למרכז בלגרד, שירותי מוניות והשכרת רכב.

הנמל משמש כבסיס הפעולה המרכזי של חברת התעופה הסרבית אייר סרביה וכן כבסיס משני של חברת ויז אייר.

## טרמינלים ומסלולים
בנמל קיימים 2 טרמינלים בשטח כולל של 3065.8 מ"ר, שמחוברים באמצעות מסדרון, ומסלול המראה ונחיתה יחיד. נמל התעופה כולל בתוכו 66 דלפקי Check in ו-27 שערי עלייה למטוס (16 מתוכם כוללים גשרי עלייה למטוס).

### טרמינל 1
טרמינל 1 היה הטרמינל המקורי והיחיד של נמל התעופה כאשר נבנה. הטרמינל טיפל בטיסות פנים בתקופת יוגוסלביה וסרביה ומונטנגרו, ולאחר מכן שימש לטיסות בינלאומיות, בעיקר של חברות לטיסות חסך (לואו קוסט) וחברות לטיסות שכר (צ'רטר). הטרמינל עבר שיפוץ משמעותי בשנים 2016 ו-2017 כאשר פנים הטרמינל שודרג.

### טרמינל 2
טרמינל 2 הוקם בשנת 1979 עבור מספר הנוסעים הגדל של נמל התעופה. למסוף קיבולת של 5 מיליון נוסעים בשנה.

המסוף מכיל משרדי חברות תעופה, דלפקי כרטוס וחנויות קמעונאיות שונות.

## טיסות לישראל
אייר סרביה, ארקיע, אל על וישראייר מפעילות מספר טיסות שבועיות אל הנמל מנמל התעופה בן-גוריון.

## קישורים חיצוניים

* 
* נמל התעופה בלגרד ניקולה טסלה באתר Airport-Data.com

## הערות שוליים

בלגרד
בלגרד
קטגוריה:בלגרד: מבנים
קטגוריה:סרביה: תחבורה
קטגוריה:הנצחת ניקולה טסלה
כרמלה קורן

**כרמלה קורן** (**Carmela Corren**; 13 בפברואר 1938 – 16 בינואר 2022) הייתה זמרת ושחקנית ישראלית. עיקר הצלחתה היה במהלך שנות ה-60 וה-70 בגרמניה, אוסטריה ושווייץ. ייצגה את אוסטריה באירוויזיון 1963.

## קריירה
כרמלה קורן (בִּיזמן) נולדה בתל אביב. את שירותה בצה"ל עשתה בתזמורת חיל האוויר. בשנת 1956, במהלך ביקור בישראל, גילה אותה המנחה האמריקאי הנודע אד סאליבן ושכנע אותה להופיע בתוכניתו הפופולרית "המופע של אד סאליבן".

קורן הופיעה בדרום אפריקה יחד עם קליף ריצ'רד. בהמשך הופיעה במספר סרטים ותוכניות טלוויזיה. בתחילת שנות ה-60 התפרסמה בעיקר בגרמניה, אוסטריה ושווייץ.

בשנת 1963 ייצגה את אוסטריה בתחרות האירוויזיון עם השיר בשפה הגרמנית "Vielleicht geschieht ein Wunder" ("אולי יתרחש נס") והגיעה למקום השביעי.

פזמונה "שושנה של סנטה מוניקה" זכה במקום הראשון בפסטיבל השירים הלאומי של גרמניה.

בין השנים 1966–1970 הייתה נשואה למפיק המוזיקלי הורסט גייגר, עימו הביאה לעולם בת ובן. מאז שנות ה-80 התגוררה בפלורידה שבארצות הברית.

קורן נפטרה ב-16 בינואר 2022, בגיל 83, בהוליווד, פלורידה.

## קישורים חיצוניים

* 

* כרמלה קורן, באתר סטריאו ומונו
* דודי פטימר נותן במה לשירים שנעלמו - והפעם: שיריה של כרמלה קורן, הקלטה מתוכניתו של גבי גזית ברדיו 103FM

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:נציגי אוסטריה באירוויזיון
קטגוריה:משתתפי אירוויזיון 1963
קטגוריה:משתתפות פסטיבל הזמר החסידי
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:אמריקאים ישראלים
קטגוריה:נגני תזמורת חיל האוויר
קטגוריה:נגניות תזמורת חיל האוויר
קטגוריה:ישראליות שנולדו ב-1938
קטגוריה:ישראלים שנולדו ב-1938
קטגוריה:אמריקאיות שנולדו ב-1938
קטגוריה:אמריקאים שנולדו ב-1938
קטגוריה:ישראליות שנפטרו ב-2022
קטגוריה:ישראלים שנפטרו ב-2022
קטגוריה:אמריקאיות שנפטרו ב-2022
קטגוריה:אמריקאים שנפטרו ב-2022
Con Calma

**Con Calma** (באנגלית: **Calmly**; בעברית: **ברוגע**) הוא סינגל שהוקלט על ידי הזמר הפוארטו ריקני דדי יאנקי ביחד עם הזמר-ראפר הקנדי סנאו. השיר יצא לאור ב-24 בינואר 2019, על ידי חברת התקליטים "קרטל", כסינגל שלא מתוך אלבום. השיר הוא גרסה מחודשת לשיר "Informer" שיצא לאור בשנת 1992 על ידי סנואו שמתארח בשיר המושר בספרדית (על ידי יאנקי) ובאנגלית (על ידי סנואו)

לשיר יצא גרסת רמיקס עם הזמרת האמריקאית קייטי פרי אשר יצא לאור בתאריך 19 באפריל 2019.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של דדי יאנקי ב-23 בינואר 2019, בסמוך לצאתו כסינגל. קליפ השיר בוים על ידי מרלון פנה וצולם בלוס אנג'לס וטורונטו. בקליפ ניתן לראות אימוג'י של דדי יאנקי יחד עם צוות רחב של רקדנים.

נכון לדצמבר 2020, מונה הצפיות של הקליפ עומד על מעל 2.2 מיליארד צפיות.

## הצלחה
מבחינה מסחרית, השיר הגיע למקומות גבוהים ביותר מ-15 מדינות, ונכנס לטופ 10 בשבע מדינות נוספות. בארצות הברית הסינגל קיבל את המקום ה-48 במצעד הבילבורד הוט 100 האמריקאי - אשר הופך את הזמר סנואו המתארח בשיר לשיר הראשון שלו שנכנס למצעד זה אחרי יותר מ-25 שנה, ולמקום השני במצעד השירים הלטיניים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דדי יאנקי
קטגוריה:שירי קייטי פרי
קטגוריה:שירים באנגלית
קטגוריה:שירים בספרדית
קטגוריה:שירים שנכתבו על ידי קייטי פרי
קטגוריה:שירים על ריקודים
קטגוריה:שירי דאנסהול
קטגוריה:זוכי פרס המוזיקה של בילבורד: שירים
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד ארגנטינה הוט 100
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירי יהלום בצרפת
חאמרנבטי השנייה

**חאמרנבטי השנייה** הייתה מלכה מצרית מהשושלת הרביעית. הייתה אשתו ואחותו של הפרעה מנכאורע.

## ביוגרפיה
ידוע כי חאמרנבטי הייתה אשתו ואחותו של הפרעה מנכאורע. לטענת מנתון, מנכאורע היה בנו של פרעה בשם ביכריס. לדברי הרודוטוס הוא היה בנו של ח'ופו (חיאופס). אולם על פי עדויות ארכאולוגיות מנכאורע וחאמרנבטי היו בניו של חאפרו, ולפיכך נכדיו של ח'ופו. אמם נקראה חאמרנבטי הראשונה. ישנם רמזים כי חאמרנבטי הראשונה הייתה למעשה בתו של חאפרו, ולפיכך גם אחות מאב של מנכאורע וחאמרנבטי השנייה.

מנכאורע עלה לשלטון לאחר מותו של חאפרו באזור שנת 2532 לפנה"ס, ושלט בין 18 ל-28 שנים. מבין ילדיו השונים של מנכאורע, ידוע בוודאות כי חאמרנבטי הייתה אמו של בנו ח'ונר. בקבר גלארזה, המהווה חלק ממתחם הפירמידות בגיזה, נמצאו פסל וטקסטים המזכירים את חאמרנבטי השנייה לצד חאמרנבטי הראשונה. ייתכן שחאמרנבטי הראשונה החלה בבנייה זו וחאמרנבטי השנייה השלימה אותה. ייתכן והיא נקברה בפירמידה G3a או פירמידה G3b המהוות חלק ממתחם פירמידת מנכאורע.

## לקריאה נוספת
* Tyldesley, Joyce. Chronicle of the Queens of Egypt. Thames & Hudson. 2006
* Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004
* Grajetzki, Ancient Egyptian Queens: A Hieroglyphic Dictionary, Golden House Publications, London, 2005

## קישורים חיצוניים

## הערות שוליים

קטגוריה:מלכות במצרים העתיקה
הבית האדום (מוצא)

**הבית האדום במוצא** הוא מבנה ששימש במקור מפעל לייצור רעפים ולבנים במושבה מוצא.

## היסטוריה
הבית הוקם בשנת 1923 ביוזמתו של יחיאל מיכל שטיינברג שרכש את חלקת האדמה במטרה לטעם בה כרם. במהלך עיבוד הקרקע גילה כי האדמה מכילה חרסית שיכולה לשמש חומר גלם איכותי לייצור לבנים ורעפים. תחילה הקים ב-1912 בית מלאכה קטן, ולאחר כעשר שנים בעזרת שותפים הקים על אדמתו מפעל לייצור לבנים ורעפים. את המפעל החדש והגדול תכננו האדריכלים-שותפים אליעזר ילין ווילהלם הקר. הודות לחומר הבנייה העיקרי שבאמצעותו נבנה הבניין, לבנים שרופות בגוון אדום, נקרא "הבית האדום". בשנת 1933 העסיק המפעל כ-40 עובדים. מנהל העבודה שלו, פסח פרידמן, הקים בשנות ה-40 של המאה ה-20 את מפעל הקרמיקה "לפיד".

המפעל זכה להצלחה ורבים מבתי ירושלים שנבנו בעשורים הבאים הורכבו מתוצרת המפעל. במהלך פרעות הערבים בשנת תרפ"ט ותרצ"ו נפגע המפעל אך הפעילות בו המשיכה. לאחר מכן, אף רכש שטיינברג מיכון מתקדם אך המצב הכלכלי והביטחוני הלא יצב ששרר בארץ לא הביא להצלחה. ב-1949 נפטר שטיינברג, אך המפעל המשיך בייצור עד 1959 אז נסגר.

## פיתוח המתחם
המתחם בו עמד המפעל כלל גם בניינים נוספים, בנייני מגורים ויקב. בשנת 1984 רכש איש העסקים הירושלמי אלי גיל את מבנה המפעל ופתח במקום מסעדה בשם "הבית האדום". המסעדה נסגרה לאחר כ-10 שנים ובשנות ה-90 של המאה ה-20 הוקם במתחם פרויקט מגורי יוקרה בו כ-50 דירות, מבנה המפעל שומר חלקית (הקירות החיצוניים) והוסב למבנה מגורים, במגרש הוקמו מבנים נוספים ומרכז מסחרי קטן. בשנת 2000 הפקיעה הוועדה המקומית לתכנון ובנייה ירושלים חלק מהשטח לצורך עבודות פיתוח כבישים באזור. בית המגורים של משפחת שטיינברג בסמוך למפעל, שהיה הבית הראשון שנבנה במושבה, נהרס בשנת 2010 לטובת הקמת בניין בגובה חמש קומות למסחר ולמגורים. מאוחר יותר התברר שבעלי המגרש קיבלו היתר מעיריית ירושלים להרוס את הבית עד היסוד בגלל "טעות ביורוקרטית". בעקבות כתבה בנושא בעיתון "הארץ" וגל מחאה ציבורי, שכלל גם החלטה של ועדת החינוך של הכנסת בעד שימור המבנה, מצאו היזמים בשיתוף עם העירייה פתרון, לפיו הבית יוקם מחדש באותה צורה ומאותן אבנים במיקום מעט שונה, והוא ישולב כחלק מהמרכז המסחרי ובניין המגורים.

File:Red House in Motza.jpg|בניית בית החרושת לרעפים (1904)
קובץ:Moza-MC-503.jpg|הבית האדום במוצא (2019)
File:96171 motza the red house PikiWiki Israel.jpg|הבית האדום (2023)

## קישורים חיצוניים

* 
* 
* גיל גורדון, "גגות מתעופפים ברוח": כניסתם של רעפים ותעשיית החרסית לארץ ישראל, זמנים: רבעון להיסטוריה, סתיו 2006, גיליון 96

## הערות שוליים

קטגוריה:תעשיית הקרמיקה בישראל
קטגוריה:מוצא
קטגוריה:בנייה ופיתוח בתקופת המנדט
תל אביב על האש

**תל אביב על האש** (באנגלית: **Tel Aviv on Fire**) הוא סרט דרמה-קומי-סאטירי ישראלי משנת 2018 שנכתב ובוים על ידי סאמח זועבי . הסרט הוקרן בבכורה עולמית בפסטיבל ונציה במסגרת "אוריזונטי", בו זכה קייס נאשף בפרס השחקן הטוב ביותר על תפקידו הראשי, ובבכורה ארצית בפסטיבל חיפה בו זכה בפרס הסרט והתסריט הטובים ביותר. הסרט נבחר לייצג את לוקסמבורג בטקס פרסי האוסקר, בקטגוריית הסרט הזר. בנוסף השתתף בתחרות הרשמית בפסטיבל הקולנוע הים תיכוני במונפלייה.

## עלילה
**סלאם** (קאיס נאשף), פלסטיני ממזרח ירושלים, הוא עוזר הפקה זוטר בצילומי אופרת הסבון "תל אביב על האש" ברמאללה. בעקבות שקר שהוא מספר ל**אסי** (יניב ביטון), מפקד המחסום שבו הוא עובר מדי יום בדרכו לעבודה, הוא מקודם בפתאומיות לתפקיד תסריטאי מן המניין. יש רק בעיה קטנה - הוא לא תסריטאי. כדי שלא יפטרו אותו, סלאם כורת ברית חשאית עם אסי, שעוזר לו לכתוב את הסצנות בתמורה לחומוס פלסטיני משובח והבטחה שהסדרה תסתיים בחתונה. המשקיעים הערבים מתנגדים בתוקף לסיום החדש וסלאם מוצא את עצמו בין הפטיש לסדן.

## משחק ודמויות

## פרסים ומועמדויות

## הפקה
[250px|ממוזער|שמאל|כרזת הסרט ב[צרפתית]]

הסרט הוא קופרודוקציה ישראלית-צרפתית-לוקסמבורגית בהפקת אמיר הראל, איילת קייט, חברת למה הפקות וסרטים משם בע"מ; יצא בתמיכת קרן הקולנוע הישראלי, Yes קולנוע ישראלי, קרן גשר לקולנוע רב תרבותי ומפעל הפיס.

## קישורים חיצוניים

*
*
*
*

### ביקורות
*
*
*
* 
*
*
*
*
*
*
* 

## לקריאה נוספת
Eran Kaplan, Set within a Set: TVs in Israeli Cinema, between the Local and the Global, New Directions in Israeli Media: Film, Television, and Digital Content, University of Texas Press (2025)

## הערות שוליים

קטגוריה:לוקסמבורג: תרבות
קטגוריה:סרטי 2018
קטגוריה:סרטי דרמה ישראליים
קטגוריה:סרטי יונייטד קינג
קטגוריה:סרטי סאטירה ישראליים
קטגוריה:סרטים בעברית
קטגוריה:סרטים בערבית
קטגוריה:סרטים ישראליים משנת 2018
קטגוריה:סרטים על הסכסוך הישראלי-פלסטיני
חאמרנבטי הראשונה

**חאמרנבטי הראשונה** הייתה מלכה מצרית מהשושלת הרביעית. הייתה אשתו ואחותו של הפרעה חאפרו.

## ביוגרפיה
אין כתובות המציינות במפורש את חאמרנבטי הראשונה כבתו של חאפרו, אולם ידוע כי היא הייתה אמם של מנכאורע וחאמרנבטי השנייה, אשר היו שניהם בניו של חאפרו כך שככל הנראה היא הייתה אשתו. היא נזכרת כבתו של פרעה, אולם לא ברור האם הייתה בתו של ח'ופו ולפיכך חאפרו היה אחיה, או שמא הייתה בתו של חאפרו ונישאה לאביה. בקבר גלארזה, המהווה חלק ממתחם הפירמידות בגיזה, נמצאו פסל וטקסטים המזכירים את חאמרנבטי השנייה לצד חאמרנבטי הראשונה. ייתכן שחאמרנבטי הראשונה החלה בבנייה זו וחאמרנבטי השנייה השלימה אותה.

## לקריאה נוספת
* Tyldesley, Joyce. Chronicle of the Queens of Egypt. Thames & Hudson. 2006
* Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004
* Grajetzki, Ancient Egyptian Queens: A Hieroglyphic Dictionary, Golden House Publications, London, 2005

קטגוריה:מלכות במצרים העתיקה